લલિત શૂન્યમનસ્ક થઈ ગયો. માબાપની વારંવારની પરણવાની વિનંતીઓ અત્યાર સુધી તે ટાળતો રહ્યો’તો. પંડિત દેવદત્તની પણ છૂપી ઈચ્છા લલિતનાં લગ્ન તેમની એકની એક પુત્રી વિદિશા સાથે કરવાની હતી. તેમણે અછડતાં તે વાત મંજુલા સમક્ષા વ્યક્ત કરી હતી. પરંતુ લલિતને ઊંડે ઊંડે મધુરીની ઝંખના હતી. મધુરી કેવી રીતે મળશે તે સ્પષ્ટ ન હતું છતાં એક અભિલાષા મનને ખૂણે સંતાઈને પડી હતી જે તેનું દિલ ખોતર્યા કરતું હતું. જખમ દૂઝ્યા કરતો હતો.